**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov sa na rokovanie vlády Slovenskej rady predkladá s rozporom s

**Asociáciou priemyselných zväzov a dopravy,**

ktorá žiada úpravu návrhu zákona tak,aby vznik zodpovednosti dodávateľa služby nastal len pri kumulatívnom splnení nasledujúcich podmienok:

* dodávateľ služby nezaplatí subdodávateľovi splatný záväzok, a súčasne
* dodávateľ služby mohol predvídať, že subdodávateľ nevyplatí mzdu svojim zamestnancom.

Návrh zákona podľa APZD totiž prenáša zodpovednosť na dodávateľa služby vždy, ak je dodávateľ služby v omeškaní so splnením záväzku voči subdodávateľovi, hoci si dôsledne preveril, že u subdodávateľa nie je dôvod očakávať nevyplatenie mzdy zamestnancom.